b'\n_START_ARTICLE_\nElfriede Jelinek\n_START_PARAGRAPH_\nElfriede Jelinek (M\xc3\xbcrzzuschlag, 20. listopada 1946.), austrijska knji\xc5\xbeevnica\n_START_SECTION_\n\xc5\xbdivot\n_START_PARAGRAPH_\nNjezin otac, \xc4\x8de\xc5\xa1ki \xc5\xbeidov bio je kemijski in\xc5\xbeenjer koji je za vrijeme II. svjetskog rata radio u strate\xc5\xa1ki va\xc5\xbenoj industrijskoj proizvodnji \xc5\xa1to mu je spasilo \xc5\xbeivot. Ipak, veliki dio njezine familije postale su \xc5\xbertvama holokausta. Njezina \xe2\x80\x9edominantna\xe2\x80\x9c majka s kojom je Elfried dijelila ku\xc4\x87anstvo i kao odrasla \xc5\xbeena i s kojom se nije dobro slagala, bila je iz nekad imu\xc4\x87ne be\xc4\x8dke porodice. Kao dijete, Elfriede je patila od, \xc5\xa1to je ona smatrala, previ\xc5\xa1e konzervativnog odgoja u tradicionalnoj rimsko-katoli\xc4\x8dkoj \xc5\xa1koli. Uporedo, njezina majka je za nju planirala i muzi\xc4\x8dku karijeru, budu\xc4\x87i je zarana pokazivala veliku nadarenost. Ve\xc4\x87 u dobi od sedam godina Elfried poha\xc4\x91a sate glasovira, orgulja, gitare, violine i pjevanja. Kasnije, studira i stje\xc4\x8de diplomu Be\xc4\x8dkog konzervatorija, odsjek orgulja. Tako\xc4\x91er studira i povijest umjetnosti i teatrologiju na Be\xc4\x8dkom univerzitetu, me\xc4\x91utim studij je primorana prekinuti zbog zdravlja.\n_START_SECTION_\nNobelova nagrada\n_START_PARAGRAPH_\nKomentiraju\xc4\x87i Nobelovu nagradu rekla je da se osje\xc4\x87a sretnom i o\xc4\x8dajnom u isto vrijeme: "o\xc4\x8dajnom zbog \xc4\x8dinjenice da postajem poznatom, javnom osobom." Tipi\xc4\x8dno za njenu skromnost i profinjenu samoironiju upitala se \xe2\x80\x93 feministi\xc4\x8dka spisateljica s reputacijom - da li je dobila nagradu najvi\xc5\xa1e zbog \xc4\x8dinjenice \xc5\xa1to je \xc5\xbeena i rekla da bi me\xc4\x91u njema\xc4\x8dkim autorima Peter Handke, kojeg ona dr\xc5\xbei za "\xc5\xbeivu\xc4\x87eg klasika," bio mnogo prikladniji odabir._NEWLINE_Na\xc4\x8din na koji joj je uru\xc4\x8dena Nobelova nagrada (video ceremonija) bila je predmet kritike za neke. Drugi su  je cijenili zbog iskrene obznane da pati od agorafobije i socijalne fobije. Jelinek je rekla kako je njena bolest sprje\xc4\x8dava \xc4\x8dak i u odlasku u kino ili letenje avionom (u jednom intervjuu je izjavila kako bi \xc5\xbeeljela da jednog dana bude u mogu\xc4\x87nosti da odleti u New York i vidi nebodere prije no \xc5\xa1to umre), te nije u mogu\xc4\x87nosti da prisustvuje ceremoniji. Tako je, opet potpuno u njezinom stilu, rekla, \xc5\xa1to je i snimljeno: "Jako bih voljela bih biti i u Stockholmu, ali ja se ne mogu kretati brzo ni daleko kao moje rije\xc4\x8di."'